**Öljyjätemaksulla rahoitettava öljyjätehuolto/ YM**

budjetti 1,0 milj. e/v. (2017)

Otettu käyttöön v. 1987 tukemaan valtakunnallisen öljyjätehuollon järjestämistä (laki öljyjätemaksusta, 894/1986) ja on ollut voimassa toistaiseksi. Tuki on kompensoinut valtakunnallisen öljyjätehuollon järjestämisestä aiheutuneita kuluja. Kilpailutettu v. 2012 ja avustus maksettu yhdelle yritykselle, jonka kanssa tehty sopimus päättyi 2017 lopussa.

Ympäristöministeriö on käynnistänyt sidosryhmien kanssa keskustelut alan toimijoiden kanssa tehtävästä puitesopimuksesta (ns. Green deal –sopimuksesta) voiteluöljyjätteen keräyksestä ja käsittelystä. Lisäksi suunnitelmissa on öljyjätteen keräyksen tehostamiseksi ja Green dealin edistämiseksi valmistella avoimeen hakuun valtionavustus, jossa Green dealiin liittyvät yritykset voisivat hakea ympäristöministeriöltä valtionavustusta ns. vähämerkityksellisenä tukena eli de minimis-tukena komission asetuksen (EU) N:o 1407/2013 mukaan. Valtionavustuksessa hyödynnettäisiin jo kertyneitä öljyjätemaksuvaroja. Jatkossa tuki olisi avustusmuotoinen de minimis –tuki.